Мәккә мөшриҡтәре Бәҙерҙә еңелеп ҡайтҡас, мөшриҡтәр башлыҡтарынан Әбү Суфьяи ибн Хәрб үҙе генә ҡалды. Ҡалған башлыҡтары Әбү Йәһил, Умәйә ибн Хәләф, Ғөбәйҙә, Ғүкбә Бәҙер һуғышында үлтерелделәр. Мосолмандарға дошман булған Әбү Ләһәб, ҡаты сирләгәнлеге арҡаһында, Бәҙер һуғышына бара алманы. Мәккәгә мосолмандарҙың еңеүе тураһында хәбәр килгәс, бер нисә көндән Әбү Ләһәб вафат булды. Был мөшриҡ Ислам диненә бик ҡаршы булыуы менән һәм рәсүлуллаһты күрә алмаҫлыҡ дәрәжәлә яратмауы менән айырыла ине. Үлгән ваҡытында ғазапланып, тәне сереп, бер үҙе булды, сөнки туғандары, сир эйәрер тип ҡурҡып, уның янына килмәй инеләр. Үлгәндән һуң бер нисә көн тәне күмелмәйсә ятты. Һуңынан улдары мәйетте ҡаланан сығарып, бер соҡорға таштар менән күмеп ҡуйҙылар. Үҙенең улдары ҡәбер ҙә ҡаҙыманылар. Ул был донъяла ғазап күреп үлде, ә теге донъяла уны тағы ла ҡаты ғазап көтәсәге Мәсәд (Бау) сүрәһендә зекер ителә.